“หุ้นยุโรป” เปิดบวก! ขานรับ “จีน” ยกเลิกกักตัว “นักท่องเที่ยว” ต้นปีหน้า
“ตลาดหุ้นยุโรป” เปิดบวก! อานิสงส์จีนประกาศยกเลิกมาตรการกักตัวนักท่องเที่ยวต่างชาติตั้งแต่วันที่ 8 ม.ค. เป็นต้นไป 
“ตลาดหุ้นยุโรป” เปิดบวก! อานิสงส์จีนประกาศยกเลิกมาตรการกักตัวนักท่องเที่ยวต่างชาติตั้งแต่วันที่ 8 ม.ค. เป็นต้นไป 
27 ธ.ค. 2565

ผู้สื่อข่าวรายงานว่า หุ้นยุโรปเปิดตลาดบวกในวันนี้ โดยเคลื่อนไหวตามตลาดหุ้นในเอเชียแปซิฟิก หลังจีนประกาศยกเลิกมาตรการกักตัวนักท่องเที่ยวต่างชาติตั้งแต่ช่วงต้นปีหน้า
ดัชนี STOXX 600 เปิดตลาดวันนี้ที่ระดับ 428.28 จุด เพิ่มขึ้น 0.83 จุด หรือ +0.19%
ดัชนี DAX ตลาดหุ้นเยอรมนีเปิดวันนี้ที่ 14,047.42 จุด เพิ่มขึ้น 106.49 จุด หรือ +0.76% และดัชนี CAC-40 ตลาดหุ้นฝรั่งเศสเปิดวันนี้ที่ 6,559.63 จุด เพิ่มขึ้น 54.73 จุด หรือ +0.84%
ส่วนตลาดหุ้นอังกฤษปิดทำการในวันนี้ (27 ธ.ค.) เนื่องในวันหยุดเทศกาลคริสต์มาส
ขณะที่หุ้นกลุ่มยานยนต์และเคมีภัณฑ์นำตลาดปรับตัวขึ้น 1.6% ในขณะที่หุ้นเกือบทุกกลุ่มเคลื่อนไหวในแดนบวก
ด้านคณะกรรมการสุขภาพแห่งชาติของจีน (NHC) แถลงวานนี้ (26 ธ.ค.) ว่า จีนจะยกเลิกมาตรการกักตัวผู้ที่เดินทางจากต่างประเทศ โดยมีผลตั้งแต่วันที่ 8 ม.ค.66 โดยต่อไปผู้ที่จะเดินทางเข้าจีนเพียงแค่ต้องแสดงผลตรวจ PCR ก่อนขึ้นเครื่องจากประเทศต้นทางเป็นเวลา 48 ชั่วโมงเท่านั้น